১৯৪৭ থেকে ১৯৪৯ সালের মধ্যে একত্রীকরণের প্রথম ধাপ সংগঠিত হয়। এর মাধ্যমে ভারত সরকার যে সকল ছোট রাজ্যকে সঠিকভাবে নিজেরাই পরিচালিত হতে পারবে না বলে মনে করে, তাদেরকে প্রতিবেশী প্রদেশে সংযুক্ত করার জন্য অথবা অন্য দেশীয় রাজ্যের মাধ্যমে “দেশীয় ইউনিয়ন” তৈরির জন্য বলা হয়। এই নীতি বিতর্ক সৃষ্টি করে, কারণ এর মাধ্যমে ভারত একত্রীকরণের সরঞ্জামে যাদের অস্তিত্ব ভারত স্বীকার করে নিয়েছে, তাদেরকে বিলোপ করার কথাই পরোক্ষভাবে হলেও নিহিত ছিল। প্যাটেল এবং মেনন জোর দিয়ে বলেন যে একত্রীকরণ ছাড়া এই সকল রাজ্যের অর্থনীতি ভেঙে পড়বে, সঠিক গণতন্ত্র ও পরিচালনার অভাবে গণ্ডগোল শুরু হবে। তারা সুস্পষ্টভাবে বলেন যে অনেক ছোট রাজ্য অতিরিক্ত ছোট এবং তারা নিজেদের সম্পদ দিয়ে বর্ধিষ্ণু জনসংখ্যার জন্য অর্থনৈতিক ও অন্যান্য সাহায্য চালাতে পারবে না। অনেক রাজ্য কর ও অন্যান্য বিধিনিষেধ আরোপ করে, যা কিনা মুক্ত বাণিজ্যে বাধা সৃষ্টি করে। ঐক্যবদ্ধ ভারত তৈরির জন্য এগুলো সরানো প্রয়োজনীয় হয়ে পড়ে।

এই সংযুক্তি স্বয়ং মাউন্টব্যাটেন প্রদত্ত নিশ্চয়তার পরিষ্কার লঙ্ঘন। এজন্য প্যাটেল ও নেহেরু চাইছিলেন [[ভারতের গভর্নর-জেনারেল|গভর্নর-জেনারেল]] পদের মেয়াদ শেষ হওয়া পর্যন্ত অপেক্ষা করতে। কিন্তু ১৯৪৭ সালের শেষদিকে [[উড়িষ্যা]]তে [[আদিবাসী]] আন্দোলনের পরিপ্রেক্ষিতে তারা দ্রুত এ ব্যাপারে তৎপর হয়ে ওঠেন। ১৯৪৭ সালের ডিসেম্বরে ইস্টার্ন ইন্ডিয়া এজেন্সি ও ছত্তিশগড় এজেন্সির রাজারা মেননের সাথে রাতভর বৈঠকে অংশ নেন। বৈঠকে তাদেরকে কেন্দ্রীয় প্রদেশ হিসেবে উড়িষ্যার ও [[বিহার|বিহারের]] সাথে একত্রীকরণের চুক্তিতে স্বাক্ষর করার জন্য বলা হয়, যা ১৯৪৮ সালের ১ জানুয়ারি থেকে কার্যকর হবে। পরবর্তীতে ঐ বছর গুজরাটের ৬৬টি প্রদেশ, [[দাক্ষিণাত্য মালভূমি]] এবং [[কোহলপুর]] ও [[বারোদা]]র বৃহৎ রাজ্য মিলে [[বোম্বে প্রেসিডেন্সি|বোম্বেতে]] সংযুক্ত হয়। অন্যান্য ছোট রাজ্যসমূহ [[মাদ্রাজ প্রেসিডেন্সি|মাদ্রাজ]], [[পূর্ব পাঞ্জাব]], [[পশ্চিমবঙ্গ]], দ্য [[ইউনাইটেড প্রেসিডেন্সি অব আগ্রা অ্যান্ড অউধ|ঐক্যবদ্ধ প্রদেশ]] ও [[আসাম]] গড়ে তোলে। একত্রীকরণের চুক্তিতে স্বাক্ষরিতে সকল রাজ্যই প্রদেশে যুক্ত হয়নি। আন্তর্জাতিক সীমানার কাছে অবস্থিত পূর্বের [[পাঞ্জাব হিল স্টেটস এজেন্সি]] সংযুক্ত হয় [[হিমাচল প্রদেশ|হিমাচল প্রদেশে]]। এই প্রদেশ [[প্রধান কমিশনারের প্রদেশ]] হিসেবে কেন্দ্র থেকে নিয়ন্ত্রিত হত, নিরাপত্তাজনিত কারণে।

সংযুক্তির চুক্তি অনুযায়ী শাসকদের [[ভারত অধিরাজ্য]]কে তাদের রাজ্যের "সরকারবিষয়ক সম্পূর্ণ এবং একচেটিয়া ক্ষমতা" সমর্পণ করতে হবে। তাদের রাজ্যকে সম্পূর্ণ সমর্পণ করার পরিবর্তে এর মাধ্যমে রাজারা বেশকিছু সুবিধা পায়। রাজারা তাদের ক্ষমতা সমর্পণ এবং স্বতন্ত্র রাজ্যের অবলুপ্তির বিনিময়ে ভারত সরকার থেকে বার্ষিক [[ভারতে রাজভাতা|রাজভাতা]] লাভ করবেন। রাজ্যের সম্পত্তি নিয়ে নেওয়া হলেও [[ব্যক্তিগত সম্পত্তি]] সকল প্রকার ব্যক্তিগত সুবিধা, সম্মান এবং মর্যাদাসহ সংরক্ষণ করা হবে। রীতি অনুযায়ীই উত্তরাধিকার নির্বাচিত হবে। উপরন্তু, প্রাদেশিক প্রশাসন দেশীয় রাজ্যের কর্মকর্তাদের সমান বেতন এবং সুবিধাসহ চাকুরিতে গ্রহণ করবে।

যদিও সংযুক্তির চুক্তি ছোট, টেকসই নয় এমন রাজ্যের জন্য তৈরি করা হয়েছিল, কিছুক্ষেত্রে এই চুক্তি বড় রাজ্যেও প্রযোজ্য হয়। আন্তর্জাতিক সীমানাসংশ্লিষ্ট পশ্চিম ভারতের [[কুচ (দেশীয় রাজ্য)|কুচ]] এবং [[উত্তরপূর্ব ভারত|উত্তরপূর্ব ভারতের]] [[ত্রিপুরা (দেশীয় রাজ্য)|ত্রিপুরা]] এবং [[মণিপুর (দেশীয় রাজ্য)|মণিপুর]] এই চুক্তি স্বাক্ষর করে। এর মাধ্যমে এরা মুখ্য কমিশনারের প্রদেশ হিসেবে যুক্ত হয়। [[ভোপাল প্রদেশ|ভোপালের]] রাজা তার প্রশাসনের দক্ষতা নিয়ে গর্বিত ছিলেন এবং তার ভয় ছিল যে [[মারাঠা]]র সাথে সংযুক্ত হলে তাদের নিজস্ব পরিচয়ের বিলুপ্তি ঘটবে। এই রাজ্যও [[বিলাসপুর, হিমাচল প্রদেশ|বিলাসপুরের]] মত সরাসরিভাবে মুখ্য কমিশনারের প্রদেশ হিসেবে যুক্ত হয়। বিলাসপুরের একটা বড় অংশ [[ভক্র ড্যাম]] নির্মাণের ফলে বন্যাকবলিত হয়ে পড়ে।

একত্রীকরণের প্রথম ধাপ
জটিল দৃষ্টিকোণ থেকে একত্রীকরণ প্রক্রিয়া
দেশীয় রাজন্যবর্গের অবস্থান
ফ্রান্সের উপনিবেশসমূহ